**Detalizēta saskaņošanas tabula**

***(metodoloģija pārejai no datiem, kas balstīti uz skaidru naudu (naudas plūsmas metodoloģija), uz datiem, kas balstīti uz***– ***Eiropas nacionālo un reģionālo kontu sistēmai Eiropas Savienībā (EKS) standartu)***

Detalizēta saskaņošanas tabula ir sagatavota saskaņā ar Padomes 2011. gada 8. novembra direktīvas 2011/85/ES par prasībām dalībvalstu budžeta struktūrām 2. nodaļas „Uzskaite un statistika” 3. panta otrā punkta b) apakšpunktu: *„detalizētu saskaņošanas tabulu, kurā parādīta metodoloģija pārejai no datiem, kas balstīti uz skaidru naudu (vai ekvivalentiem skaitļiem no publiskās uzskaites, ja uz skaidru naudu balstīti dati nav pieejami), uz datiem, kas balstīti uz EKS standartu.”*

Detalizēta saskaņošanas tabula ir sagatavota, lai būtu uzskatāmi parādīta konceptuālas metodoloģiskas atšķirības starp konsolidēto kopbudžeta bilanci (nacionālā metodoloģija) un vispārējās valdības budžeta bilanci (EKS metodoloģija), lai lietotājs saprotamā veidā varētu izsekot datu atšķirībām.

|  | Valsts budžeta izpilde | Vispārējās valdības budžeta izpilde atbilstoši EKS metodoloģijai |
| --- | --- | --- |
| INFORMĀCIJAS AVOTS  | Valsts budžeta izpildes dati tiek sagatavoti un apkopoti saskaņā ar Likumu par budžetu un finanšu vadību un uz minētā likuma pamata izdotajiem Ministru kabineta (turpmāk – MK) 2010. gada 17. augusta noteikumiem Nr. 776 *"Mēneša pārskatu sagatavošanas un iesniegšanas kārtība",* MK 2023. gada 24. oktobra noteikumiem Nr. 598 *"* *Ceturkšņa pārskata sagatavošanas kārtība" un 2021. gada 28. septembra noteikumiem Nr. 652 “Gada pārskata sagatavošanas kārtība”.* | Papildus valsts budžeta izpildes informācijas avotam tiek izmantota šāda informācija: Centrālās statistikas pārvaldes (CSP) sagatavotā un izplatītā aptaujas veidlapa par valsts un pašvaldību kontrolēto un finansēto komersantu darbības rezultātiem (1-FAP un 2-FAP “Finanšu aktīvi un pasīvi”) un aptaujas veidlapa par Eiropas Savienības un citu ārvalstu finanšu palīdzības līdzekļu apguvi. |
| METODOLOĢIJA  |  | Valsts budžeta institucionālo vienību saraksti pēc būtības atbilst EKS metodoloģijai (nosaukumi ir balstīti uz Likuma par budžetu un finanšu vadību terminoloģiju un nepārprotamībai ir pievienoti iekavās nosaukumi saskaņā ar 2013. gada 21. maija Eiropas Parlamenta un Padomes Regulu Nr. 549/2013 par Eiropas nacionālo un reģionālo kontu sistēmu Eiropas Savienībā).

|  |  |
| --- | --- |
| Regulas un nerezidentu institucionālā sektora S130000 "Vispārējā valdība" apakšsektoru nosaukumi | Noteikumu projektā Rezidentu institucionālā sektora S130000 "Vispārējā valdība" apakšsektoru nosaukumi |
| Centrālās valdība | Valsts struktūras (Centrālās valdība) |
| Pavalstu valdība | Nav attiecināms uz Latvijas gadījumu (Pavalstu valdība) |
| Vietējās valdības | Pašvaldību struktūras (Vietējās valdības) |
| Sociālās nodrošināšanas fondi | Valsts sociālās apdrošināšanas struktūras (Sociālās nodrošināšanas fondi) |

Lai pārietu no valsts budžeta deficīta vai pārpalikuma uz neto aizņēmumiem, neto aizdevumiem (B.9) pēc EKS, tiek veiktas korekcijas, kuru pamatā ir uzkrājuma principa piemērošana uzskaitē. Ieņēmumi un izdevumi valsts budžetā tiek uzskaitīti pēc naudas plūsmas principa, t.i., pēc naudas ienākšanas brīža kontos, taču nacionālo kontu metodoloģija prasa veikt plūsmu ierakstu pēc to veidošanās laika. Turklāt budžeta dati tiek koriģēti pēc ekonomiskās būtības saskaņā ar ESA metodoloģiju finanšu darījumiem, parādiem un saistībām, ieņēmumiem no nekustamā īpašuma pārdošanas, kā arī papildināti ar datiem par valsts un pašvaldību kontrolēto un finansēto komersantu darbības rezultātiem. |
| 1. Ieņēmumu, izdevumu un finansēšanas kodi
 | Ieņēmumi, izdevumi un finansēšana budžetā tiek uzskaitīti pēc naudas plūsmas principa, t.i., pēc naudas ienākšanas brīža kontos.Normatīvajos aktos budžeta un finanšu vadības jomā noteikto budžetu plānošanā, uzskaitē un pārskatu sagatavošanā ieņēmumi, izdevumi un finansēšana tiek klasificēts atbilstoši šādiem normatīvajiem aktiem:* MK 2005. gada 27. decembra noteikumi Nr. 1032 "Noteikumi par budžetu ieņēmumu klasifikāciju" (<http://likumi.lv/doc.php?id=124831>), kas raksturo ieņēmumu veidu pēc ekonomiskās būtības:
	+ nodokļu ieņēmumi (ieņēmumi no iedzīvotāju ienākuma nodokļa, ieņēmumi no juridisko personu ienākuma nodokļa, sociālās apdrošināšanas iemaksas, īpašuma nodokļi, pievienotās vērtības nodoklis, akcīzes nodoklis, muitas nodoklis; nodokļi atsevišķām precēm un pakalpojumu veidiem, nodokļi un maksājumi par tiesībām lietot atsevišķas preces;
	+ nenodokļu ieņēmumi;
	+ maksas pakalpojumi un citi pašu ieņēmumi;
	+ ārvalstu finanšu palīdzība;
	+ transferti;
	+ ziedojumi un dāvinājumi;
	+ dotācija no vispārējiem ieņēmumiem.
* MK 2005. gada 27. decembra noteikumi Nr. 1031 "Noteikumi par budžetu izdevumu klasifikāciju atbilstoši ekonomiskajām kategorijām" (<http://likumi.lv/doc.php?id=124833>), kas raksturo izdevumu veidu pēc ekonomiskās būtības (apakšgrupas tiek piemērotas kodiem atbilstoši pielikumam):
	+ uzturēšanas izdevumi (kārtējie izdevumi, procentu izdevumi, subsīdijas, dotācijas un sociālie pabalsti, kārtējie maksājumi Eiropas Savienības budžetā un starptautiskā sadarbība, uzturēšanas izdevumu transferti);
	+ kapitālie izdevumi (pamatkapitāla veidošana, kapitālo izdevumu transferti);
	+ pārējie izdevumi, kas veidojas pēc uzkrāšanas principa un nav klasificēti iepriekš.
* MK 2005. gada 22. novembra noteikumi Nr. 875 "Noteikumi par budžetu finansēšanas klasifikāciju" (<http://likumi.lv/doc.php?id=122159>). Budžetu finansēšanas klasifikācija nosaka darījumu neto vērtību dalīju­mā pa finanšu instrumentu veidiem, kas neietver finanšu instrumenta valūtas kursa svārstības, cenu izmaiņas un pārvērtēšanu (turpmāk – vērtību ietekmējošās izmaiņas).
* Pāreja no valsts budžeta ieņēmumu, izdevumu un finansēšanas kodiem uz attiecīgajiem EKS kodiem ir attēlota -
 |
| 1. Institucionālās vienības
 | Ministrijas un citas centrālās valsts iestādes, to padotības iestādes, budžeta nefinansētas iestādes, pašvaldības un to padotības iestādes, valsts sociālās apdrošināšanas struktūras, publiskos nodibinājumus, no valsts budžeta daļēji finansētu atvasinātu publisku personu, speciālās ekonomiskās zonas, ostu un brīvostu pārvaldes. | Papildus tiek ietvertas vairākas institūcijas (komersanti), kas attiecas uz vispārējās valdības sektoru. Sarakstu sastāda CSP, pārbaudot komersanta atbilstību kritērijiem saskaņā ar EKS metodoloģiju. |
| Rezidentu sektorā S.13 "Vispārējā valdība" iekļauto institucionālo vienību saraksts ir publicēts CSP tīmekļa vietnē (<https://tools.csb.gov.lv/isk/lv>).Normatīvajos aktos budžeta un finanšu vadības jomā noteikto budžetu uzskaitē (atbilstoši naudas plūsmas un uzkrājuma principam), pārskatu sagatavošanā un parāda uzskaitei izmanto institucionālo sektoru klasifikāciju saskaņā ar MK 2013. gada 10. decembra noteikumiem Nr. 1456 "Noteikumi par institucionālo sektoru klasifikāciju" (<https://likumi.lv/doc.php?id=263203>). |
| NOVĒRTĒJUMS | Dati par valsts un pašvaldību kontrolēto un finansēto komersantu darbības rezultātiem kārtējā gadā tiek prognozēti, izmantojot vidējo rādītāju par iepriekšējiem trīs darbības gadiem. Valsts un pašvaldību kontrolēto un finansēto komersantu darbības rezultātu ceturkšņa prognozes tiek aizstātas ar faktiskajiem datiem, kad tādi ir pieejami. Valsts un pašvaldību kontrolēto un finansēto komersantu darbības rezultāti ņem vērā Eiropas Savienības un Kohēzijas fondu korekcijas.  |
| DATU PĀRSKATĪŠANAS POLITIKA |  | CSP sagatavo 2 reizes gadā – līdz 1. aprīlim (operatīvie dati) un līdz 1. oktobrim – (gala dati) vispārējās valdības budžeta deficīta un parāda notifikāciju atbilstoši EKS metodoloģijai. Ņemot vērā, ka rudenī ir pieejami precīzāki dati, tad tiek pārskatīti pavasarī iesniegtie dati. Datu pārskatīšana tiek veikta arī saistībā ar metodoloģijas regulāriem uzlabojumiem un *Eurostat* sniegtajām rekomendācijām.  |
| PĀREJA no datiem, kas balstīti uz skaidru naudu (naudas plūsmas metodoloģija), uz datiem, kas balstīti uz EKS standartu |  | Sagatavojot vispārējās valdības budžeta bilanci atbilstoši EKS metodoloģijai tiek izmantoti valsts budžeta izpildes dati. Ievērojot EKS metodoloģiskās prasības, tiek veiktas korekcijas - no valdības sektora bilances izslēdzot finanšu darījumus, neitralizējot ES fondu ietekmi, iekļaujot uz vispārējās valdības sektoru pārklasificēto kapitālsabiedrību datus. Bez tam koriģētas arī prasības pret debitoriem un saistības pret kreditoriem, kā arī veiktas citas korekcijas. |
| DETALIZĒTA SASKAŅOŠANAS TABULAS PUBLICĒŠANA | Detalizēta saskaņošanas tabula tiek publicēta Finanšu ministrijas mājas lapā sadaļas “*Fiskālā politika”* apakšsadaļā *„Vispārējās valdības budžets”, “Fiskālie dati”:* [*https://www.fm.gov.lv/lv/fiskalie-dati*](https://www.fm.gov.lv/lv/fiskalie-dati) |
| DETALIZĒTA SASKAŅOŠANAS TABULAS ATJAUNOŠANA | Detalizēta saskaņošanas tabula tiek atjaunota, katru reizi, kad tiek veiktas būtiskas izmaiņas valsts budžeta mēneša izpildes vai vispārējās valdības budžeta izpildes atbilstoši EKS datos.  |